**Հ Ա Շ Վ Ե Տ Վ ՈՒ Թ Յ ՈՒ Ն**

**2023 թվականի ապրիլի 24-ից 28-ը**

**Բելգիայի Թագավորություն (ք. Բրյուսել) գործուղման արդյունքների մասին**

**1․ Անունը, ազգանունը, զբաղեցրած պաշտոնը՝**

 Ծովինար Սողոմոնյան, ՊԵԿ նախագահի տեղակալ

 Սոսե Ստեփանյան, ՊԵԿ նախագահի խորհրդական

**2․ Գործուղման վայրը և ժամկետները՝**

 Բելգիայի Թագավորություն, ք․ Բրյուսել, ապրիլի 24-ից 28-ը

**3․ Հրավիրող կողմը՝**

 Համաշխարհային մաքսային կազմակերպություն

**4․** **Գործուղման նպատակը (աշխատանքային ո՞ր խնդրի լուծման համար էր նախա­տեսված գործուղումը)՝**

 Համաշխարհային մաքսային կազմակերպության մշտապես գործող տեխնիկական կոմիտեի 239/240 նստաշրջանի ընթացքում ՀՀ ՊԵԿ նախագահի տեղակալը և խորհրդականը ներկա են գտնվել կոմիտեի օրակարգում ներառված հարցերի քննարկումներին, որոնք ենթակա են կոմիտեի հավանության արժանացմանը։ Նստաշրջանին չմասնակցելու դեպքում հնարավորություն չէր ընձեռնվի համագործակցել ՀՄԿ անդամ պետությունների հետ, մասնակցել քննարկվելիք հարցերին, նաև ՀՀ-ն չէր մասնակցի տեխնիկական կոմիտեի որոշումների ընդունմանը։ Ընդ որում, տեխնիկական կոմիտեում որոշումները կայացվում են կոնսենսուսի միջոցով, և ՀՄԿ-ի ընդհանուր քաղաքականության ուղղությունների մասով անդամ պետությունների, այդ թվում՝ ՀՀ-ի արտահայտած դիրքորոշումները հաշվի են առնվում որոշումների կայացման ժամանակ: Մշտական տեխնիկական կոմիտեն գործում է ՀՄԿ խորհրդի և քաղաքականության հարցերով հանձնաժողովի ենթակայությամբ և կոմիտեի կայացրած որոշումների արդյունքներով ձևավորվում են վերոնշյալ մարմինների քննարկման ենթակա հարցերի օրակարգերը։ Կոմիտեի հիմնական առաքելությունը մաքսային գործի ոլորտում տարբեր ստանդարտների ու գործիքների մշակման և (կամ) փոփոխությունների մասով առաջարկությունների ներկայացումն է ՀՄԿ խորհրդին, որն էլ ընդունում է վերջնական որոշումներ կազմակերպության գործունեության հիմնական ուղղությունների մասով։

**5․ Քննարկված թեմաները՝**

 Կոմիտեում տեղի են ունեցել քննարկումներ Զգայուն և կոնֆլիկտածին իրավիճակներում, ինչպես նաև աղետների մեղմացման շրջանակում մաքսային մարմինների ունեցած դերի, Կանաչ մաքսատան, ՀՄԿ տվյալների մոդելի, Անդրսահմանային կարգավորման շրջանակում տվյալների փոխանակման շրջանակների, Տեխնոլոգիայի և ինովացիայի, Էլեկտրոնային առևտրի, ԱՀԿ Առևտրի դյուրինացման համաձայնագրի, Մասնավոր հատվածի հետ երկխոսության, Մաքսային – նավահանգիստ համագործակցության, Բացթողման ժամա-նակահատվածի ուսումնասիրության նոր էլեկտրոնային ծրագրի ներդրման շրջանակներում։ Ներկայացվել են նաև կոմիտեի նիստին նախորդող ժամանակահատվածում ՀՄԿ քարտուղարության կողմից կատարված աշխատանքները, հաշվետվությունները, այդ թվում՝ Ուղևորահոսքի պարզեցման ու հսկողության, Կիոտոյի վերանայված կոնվենցիայի, Համաշխարհային մաքսային կազմակերպություն – Համաշխարհային փոստային միություն համագործակցության հեռանկարների և այլնի մասով։

**6․Հանդիպումները, ելույթները, բարձրացված կամ քննարկված հարցերը՝**

 Քննարկման ժամանակ բարձրացվել և կարևորվել է մաքսային մարմինների միջև համագործակցությունը խթանելու նպատակով տեղեկատվության փոխանակման արդյունավետ մեխանիզմների առկայությունը, ապրանքների ծագման հավաստագրի թվայնացումը՝ անդրադառնալով նաև կատարված աշխատանքներին, կարևորվել են էլեկտրոնային առևտրի շրջանակներում իրականացված աշխատանքները, անդրադարձ է արվել նաև Կանաչ մաքսատուն հայեցակարգի շրջանակում մշակված գործողությունների ծրագրին։

**7․ Հանդիպման կամ հավաքի ժամանակ ընդունված որոշումները, պայմանավորվա­ծությունները, ստորագրված փաստաթղթերը՝**

Հանդիպման արդյունքներով մշտական տեխնիկական կոմիտեն հավանություն է տվել Կանաչ մաքսատան գործողությունների ծրագրին, ՀՄԿ տվյալների մոդելի 4․0․0 մոդելին, էլեկտրոնային առևտրի դեպքերի ուսումնասիրության 4-րդ կոմպենդիումին, ինչպես նաև Էլեկտրոնային առևտրի փաթեթի 2 փոփոխվող հավելվածներին, ինչպես նաև ընդունել է ի գիտություն Կոմիտեի նիստին նախորդող ժամանակահատվածում իրականացված աշխատանքների մասին ՀՄԿ քարտուղարության զեկույցները մասնավորապես՝ Տեխնոլոգիայի և ինովացիայի ոլորտներում, մասնավոր հատվածի հետ երկխոսության ոլորտում, ԱՀԿ առևտրի դյուրինացման համաձայնագրի, Զգայուն և կոնֆլիկտածին իրավիճակներում, ինչպես նաև աղետների մեղմացման շրջանակում մաքսային մարմինների դերի, Մաքսային – նավահանգիստ համագործակցության, Բացթողման ժամանակահատվածի ուսումնասիրության նոր էլեկտրոնային ծրագրի ներդրման շրջանակներում։ Նշված բոլոր հարցերը հաջորդաբար կներկայացվեն նաև ՀՄԿ խորհդրի հաստատմանը կամ որպես ի գիտություն։

**8․** **Առաջարկությունները, դրանց ընթացք տալու վերաբերյալ առաջարկները՝ եղանակը, ձևը, ժամկետները, պատասխանատուները, ակնկալվող արդյունքները՝**

 Հանդիպումների ժամանակ ՀՄԿ ստանդարտների ու գործիքների փոփոխությունների մասով ստացված տեղեկատվությունը կկիրառվի մաքսային վարչարարության բարելավման շրջանակներում։ Միաժամանակ, Մշտական տեխնիկական կոմիտեի կողմից հավանության արժանացած փաստաթղթերը ներկայացվելու են ՀՄԿ խորհրդի հաստատմանը, որին ևս Հայաստանը կմասնակցի։

**9․ Ստորագրությունը, ամսաթիվը**

 03․05․2023թ․[](http://www.arx.com/about-cosign-digital-signatures)